BSC-LT/ACAData huggingface dataset:
[ca] Aquest article presenta els resultats obtinguts durant una investigació descriptiva amb el propòsit de presentar un panorama de les principals dificultats trobades pels alumnes francòfons de secundària del Quebec en relació amb l'ortografia dels homòfons en francès. En aquesta investigació es destaquen els errors relacionats als homòfons que 136 alumnes participants cometen amb més freqüència i, de deu grups homòfons específics, en cada context de realització en destaquem la taxa d'èxit i error de les formes esperades en els textos. Entre els principals resultats, la nostra anàlisi mostra que són principalment les formes verbals finals en /E/ les que plantegen els principals problemes als alumnes de secundària, seguides per les formes homòfones s'est / c'est / ces / ses i es / ce.

[en] This article presents results of a descriptive study aimed at establishing a picture of the main difficulties encountered by Quebec high school students regarding the spelling of homophones. In this study, we outlined the most frequent homophonous errors made in texts by 136 students studied and, for ten targeted homophonous groups, we established the success and failure rate of the expected forms for each context of realization. The results of our analysis show that the main problems high school students face are verbs ending with the sound 'e', followed by the s'est/c'est/ces/ses and se/ce homophonous forms.
[ca] Text presentat al Simposi Internacional 'Sport Business', celebrat per la Universitat d'Economia i Empresa de la Capital de Pequín, el 2008. Els ponents, en Ferran Brunet, com a professor de la Universitat Autònoma de Barcelona i Zuo Xinwen, membre de la Comissió del Desenvolupament i Reforma de Pequín, es proposen analitzar els canvis produïts en el desenvolupament econòmic i social de la ciutat amb motiu de la celebració dels Jocs Olímpics del 2008. Entre altres aspectes tracten la transformació en el mode de creixement econòmic, els recursos del Comitè Organitzador, les inversions relacionades amb els Jocs, el transport i les comunicacions, les indústries, l'equilibri del desenvolupament urbà i rural, la construcció urbana i la gestió i les accions cap a una societat benestant.

[en] This paper was presented at the International Sport Business Symposium, held by the Capital University of Economics and Business in Beijing, in 2008. The speakers, Ferran Brunet, as a professor at the Autonomous University of Barcelona and Zuo Xinwen, as a member of Beijing Development and Reform Commission, both set out to analyze changes in the economic and social development of the city which were undertaken with the aim to celebrate the 2008 Olympic Games. They discuss aspects as a transformation in the mode of economic growth, resources of the Organizing Committee, investments related to the Games, transport and communications, industries, the balance of urban and rural development, urban construction and management service and operations into a well-off society.
[ca] L'alineació per parells en l'anàlisi de seqüències genòmiques és crucial i es duu a terme mitjançant algorismes basats en programació dinàmica. L'estat de l'art actual, WaveFront Alignment (WFA), ofereix oportunitats per a aprofitar instruccions vectorials a nivell de màquina, com les extensions SIMD. Aquest projecte se centra en explorar alternatives de disseny i implementació per a integrar instruccions SIMD en WFA, implicant la reestructuració de les estructures de dades i la modificació de l'accés a aquestes dades. Es desenvoluparan i investigaran implementacions per a diverses arquitectures de conjunts d'instruccions, com AVX2/AVX512 (Intel, AMD). L'avaluació del rendiment es durà a terme en plataformes de Computació d'Alt Rendiment (HPC). Com a resultat final, es desenvoluparà una interfície web per a visualitzar estadístiques de l'execució del programa.

[en] Pairwise alignment in genomic sequence analysis is crucial and is performed using dynamic programming-based algorithms. The state of art, WaveFront Alignment (WFA), offers opportunities to leverage machine-level vector instructions, such as SIMD extensions. This project focuses on exploring design and implementation alternatives for integrating SIMD instructions into WFA, involving restructuring data structures and modifying access to this data. Implementations will be developed and investigated for various instruction set architectures, such as AVX2/AVX512 (Intel, AMD). Performance evaluation will be performed on High Performance Computing (HPC) platforms. As a final result, a web interface will be developed to visualize statistics of the program execution.
[ca] Aquest estudi de la traducció per al doblatge parteix de l'anàlisi detallada dels fenòmens de la traducció que es produeixen entre les dues llengües implicades -l'anglès i el català. El tret principal del llenguatge dels guions és la versemblança de l'oralitat, però els trets que la configuren són diferents en cada llengua. Les conclusions són que hi ha diferències entre el llenguatge oral realment espontani, el dels guions escrits com a llengua original o en una traducció. De tota manera, les imatges tenen un paper molt important en la recepció del doblatge.

[en] This paper on translation for dubbing is based on a detailed analysis of the translatory phenomena that take place between the two languages involved in the study -English and Catalan. One of the most characteristic features of television scripts is the representation of orality, and its traits differ from language to language. The results of our analysis show that there are many differences between the oral language when it is really spontaneous, when it is written as an orginal text or when it is a translation. Furthermore, images play a very important role in the reception of dubbing.
[ca] Aquest treball aborda la traducció de literatura colombiana a l'anglès i al francès en els darrers vint anys, particularment als Estats Units, el Regne Unit i França, i té com a propòsit situar-la en el context més ampli d'una indústria editorial globalitzada. El nostre objectiu és descobrir tendències i patrons que es donen en la traducció a cadascun d'aquests idiomes i establir una comparació entre els dos. Des d'aquesta perspectiva, la primera secció estudia els autors que han tingut un impacte significatiu a Colòmbia en les últimes dues dècades i els editors que han posat les seves obres a disposició del públic al seu país d'origen, mentre que els dos últims capítols se centren en les indústries editorials als Estats Units, el Regne Unit i a França, com també en els traductors que han recreat les veus dels autors colombians en anglès i en francès.

[en] This paper focuses on the translation of Colombian literature into English and French in the past twenty years, particularly in the United States, the United Kingdom and France, and aims to place it within the wider context of a globalized publishing industry. We seek to find trends and patterns that occur in the translation into each of these languages and establish a comparison between the two. With this objective in mind, the first section focuses on the authors who have made a significant impact in Colombia in the last two decades and the publishers who have made their works available to the public in their home country. The last two chapters focus on the publishing industries in the United States, the United Kingdom and France, as well as the translators who have recreated the voices of Colombian authors in English and in French.
[ca] Basant-nos en el treball realitzat a l'article "Regression wavelet analysis for lossless coding of remote-sensing data", es presenta un aprofundiment en la matèria intentant trobar punts de millora pel que fa a rendiment de compressió o el cost computacional de la transformació. RWA utilitza implementacions de la transformada wavelet discreta, concretament en aquest projecte només la implementada amb el filtre Haar, per dividir les dades en components d'aproximació i components de detall. Les components de detall, mitjançant diferents models de regressió, són posteriorment estimades a partir de les d'aproximació, evitant així la necessitat d'emmagatzemar el cent per cent de les primeres. La nova aproximació busca combinar els esmentats models i observar el seu comportament conjunt per investigar si es podrien incrementar encara més els beneficis de l'anàlisi de regressió a les transformades wavelet.

[en] Based on the work of "Regression wavelet analysis for lossless coding of remote-sensing data", a new approach is presented trying to introduce an improvement in matter on compress performance or computational cost. RWA uses implementations of the discrete wavelet transform, in particular an implementation with the Haar filter, in order to divide data between approximation components and details components. Details components, through different regression models, are later estimated using the approximation components, avoiding that way, the necessity of storing all the data from the first ones. The new approach seeks to combine, all mentioned models and observe their integrated behavior trying to investigate if it is possible to increase even more the benefits of the regression wavelet analysis.
[ca] En El último lector (2004) de David Toscana i El mal de la taiga (2012) de Cristina Rivera Garsa és possible apreciar l'aparició d'alguns miralls discursius disposats per a propiciar la hibridació de continguts, a través de la seva aparició fractal en un gènere com la novel·la curta. Amb base en l'anàlisi d'aquesta disposició semàntica, aquest article pretén indagar en la idea de frontera, no sols per la proximitat dels seus autors amb la narrativa del nord de Mèxic, sinó amb la finalitat de revisar la seva articulació entorn d'algunes estratègies de la literatura de detectives i problematizar la configuració formal de les obres.

[en] In David Toscana's (2004) (El último lector), and Cristina Rivera Garza's (2012) (El mal de la taiga), it is possible to appreciate the presence of some discursive mirrors intended to enable the hybridization of contents through its fractal appearance in a genre such as the short novel. Based on the analysis of this semantic layout, this article aims to search through the idea of the frontier, not only due to the proximity of its authors with the Northern-Mexican narrative, but with the purpose of reviewing its articulation around some strategies used in detective literature, as well as problematizing the formal structure of such works.
[ca] Com tants intel·lectuals compromesos amb la República, Agustí Bartra (Barcelona, 1908 - Terrassa, 1982), va haver d'emprendre el camí de l'exili el gener de 1939. Va passar per França, la República Dominicana i Cuba, fins que el 1941 va arribar a Mèxic. Havia après francès i estudiava anglès de manera autodidacta. La traducció va esdevenir l'ocupació més escaient i assequible per a un intel·lectual que maldava per guanyar-se la vida amb l'escriptura. A partir d'aleshores va traduir un gran nombre d'obres de poesia i de narrativa, vocacionalment i professionalment, per a les editorials mexicanes punteres. Al català, va traslladar-hi Una antologia de la lírica nord-americana (1951) i alguna altra obra que ha romàs inèdita. En retornar al país, el 1970, va continuar traduint al català i al castellà, en unes condicions no gaire diferents de les de l'època anterior. El binomi exili i traducció s'obstinava a persistir

[en] Like many intellectuals committed to the Republic, Agustí Bartra (Barcelona, 1908 - Terrassa, 1982) had to embark on the road of exile in January 1939. He passed through France, the Dominican Republic and Cuba, until he arrived in Mexico in 1941. He had learned French and studied English in a selftaught way. The translation became the most suitable and affordable occupation for an intellectual who tried to make a living with writing. From then on he translated in abundance works of poetry and narrative, vocationally and professionally, for the leading Mexican publishers. Catalan translated Una antologia de la lírica nord-americana (1951) and some other work that has remained unpublished. Returning to the country in 1970, he continued to translate into Catalan and Spanish, under conditions not too different from those of the previous era. The binomial exile and translation obstinately persisted
[ca] El canvi de model econòmic que ha tingut lloc en les darreres dècades ha suposat una profunda transformació de les ciutats, les quals han vist canviar no només la seva base econòmica, sinó també la seva morfologia, els seus sistemes de governança i els seus límits funcionals. L'Hospitalet de Llobregat no ha estat aliè a aquests canvis, i ha decidit iniciar un procés de transformació que donés resposta al seu rol de nova centralitat metropolitana. El present treball posa el focus sobre el projecte de reurbanització de la plaça Europa de l'Hospitalet, com a exemple referencial d'aquesta transformació, per veure quins són els impactes socioeconòmics del nou model econòmic i com es distribueixen aquests pel municipi.

[en] The economic change that took place over the last decades has meant a profound transformation of the cities, which have witnessed not only a change of their economic structure, but also of their morphology, their governance systems and their functional limits. Hospitalet de Llobregat has not been alien to these changes, and has decided to start a transformation process in order to provide answers to its newly acquired role as metropolitan center. This research focuses on the reurbanization of Plaza Europa as an example of reference of this transformation in order to see the socioeconomic consequences of this new economic model and their impact across the city.
[ca] La derivació de cèl·lules mare embrionàries (ESC) s'ha fet tradicionalment a partir de la massa cel·lular interna (ICM) de l'embrió en estadi de blastocist. Però aquesta estratègia, que comporta la destrucció de l'embrió, ha generat un intens debat ètic en el cas de l'espècie humana. En aquest sentit, diferents grups han intentat establir ESC a partir de blastòmers aïllats d'estadis embrionaris previs al blastocist. Però les dades són encara escasses i les freqüències de derivació fins al moment són relativament baixes. En aquest treball es pretén fer una revisió de l'estat de l'establiment de línies d'ESC a partir de cèl·lules aïllades i presentar els resultats de la comparació de tres mètodes de derivació. En el nostre estudi s'han derivat ESC a partir de blastòmers procedents d'embrions de ratolí 129/SV × C57Bl/6 F1 en estadis de quatre i vuit cèl·lules. També es van fer servir embrions en estadi de mòrula i blastocist, aquest últim emprat com a control positiu. Els resultats obtinguts han permès determinar que el mètode de derivació més eficient és el mètode de cultiu en medi definit, i que existeix una important influència de l'estadi embrionari i del nombre de blastòmers aïllats en cadascun dels mètodes emprats.

[en] Embryonic stem cells (ESC) are usually derived from the inner cell mass(ICM) of an embryo and has generated a great controversy in the case of the human species. In this sense, different groups have tried to derive ESC from isolated blastomeres of embryonic stages previous to blastocyst. But there is still very few data and the frequencies of ESC derivation obtained until now are low. In this study we present a review about the status of ESC derivation from isolated blastomeres and we report the results obtained with three methods of derivation. ESC lines have been derived from 4- and 8-cell SV129 × C57Bl/6 F1 mouse blastomeres. Morula and blastocyst stages were also used, the later as a positive control. Results obtained have allowed us to determine that the most efficient method is the culture in defined medium and that there is an important influence of the embryonic stage and the number of isolated blastomeres on the derivation of ESC by the three methods applied.
[ca] Aquest article descriu el procés de creació d'un motor de traducció automàtica estadística especialitzat en medicina per a la combinació lingüística romanés--castellà a partir de corpus lliures disponibles a internet. S'utilitza la plataforma MTradumàtica, creada en el marc d'un projecte de recerca del grup Tradumàtica per a fomentar l'ús de la TA entre els traductors. L'article es pot interpretar com una mostra que aquest propòsit s'ha assolit en el cas d'ús que presentem, la qual cosa suggereix que el perfil dels traductors és vàlid per dur a terme processos de personalització de TA.

[en] This article describes the process of creation of a statistical machine translation engine specialised in medicine for the Romanian-Spanish language pair. The engine was based on free corpora available in internet. The article describes the use of the platform MTradumàtica developed in the context of a research project by the Tradum'atica research group, aimed at promoting the use of MT among translators. The article can be interpreted as the evidence that the aim of promoting MT among translators has been attained in this particular case, and it suggests that the profile of the translators is valid to carry out processes of customisation of MT engines.
[ca] Els éssers vius compartim part del nostre codi genètic entre diferents espècies. Estudiar la similitud del codi genètic de l'ésser humà amb altres espècies permet extrapolar conclusions d'experiments amb animals, i també conèixer el caràcter evolutiu d'una malaltia. Aquest projecte ajuda a realitzar aquest tipus d'investigació oferint una aplicació web que permet comparar el codi genètic dels genomes de tots els éssers vius. A l'aplicació web es poden comparar genomes d'eucariota, bacteri i arqueu. L'aplicació web mostra un arbre filogenètic per a cada tipus d'organisme. Aquest arbre representa visualment la similitud entre distintes espècies d'eucariotes, bacteris i arqueus, i també la seva ascendència comú. Posteriorment, un cop seleccionats a l'arbre els genomes que es vulguin comparar el visor en detall permet veure quines parts d'un genoma es conserven a la resta de genomes.

[en] We, living creatures, share out genetic code between species. Studying the similitude between the genetic code of the human being and other animal species makes it easier to extract conclusions from animal testing, and grants information about the origin of some diseases. This project helps this type of investigation offering a web application that allow for the comparison of the genomes of all living creatures. In this web application, genomes of eukaryote, bacteria and archaea can be compared. The web application shows a phylogenetic tree for each type of organism. This phylogenetic tree visually represents the similitude between species of eukaryote, bacteria and archaea, and also shows their shared ancestors. The genomes in the tree can be selected to open the detailed view of the comparison between the selected genomes. The detailed view allows for the viewing of parts of the genomes that are conserved in other genomes.
[ca] Aquest estudi contempla l'anàlisi dels gèneres i els formats informatius en els Telenotícies de TV3 durant l'any 2020, marcat per la pandèmia de la COVID-19. La recerca s'ha fet a través de tres etapes (març, setembre i desembre) i en comparació amb els telenotícies d'altres cadenes del territori espanyol per observar diferències en el tractament informatiu: Televisió Espanyola (TVE), el cas de la televisió pública d'àmbit estatal; Telecinco, una cadena privada d'àmbit estatal; i Telemadrid, pública i d'àmbit autonòmic.

[en] This research contemplates the analysis of information genres and formats in TV3 newscasts in 2020, marked by the COVID-19 pandemic. It has been done through three stages (March, September and December) and in comparison with the newscasts of other Spanish channels to observe differences in the news treatment: Televisión Española (TVE), the case of the statewide public television; Telecinco, a statewide private channel; and Telemadrid, public and regional television.
[ca] En aquest treball s'estudien els factors de configuració de la identitat nacionalista espanyola conservadora contemporània. Per veure com es construeix el subjecte polític, tant en l'actualitat com en les primeres formulacions del segle XIX, es farà servir la teoria del discurs. Es veurà que hi ha dues visions de la nació que conviuen a la dreta: la organicista, sorgida al segle XIX, i la del patriotisme constitucional, sorgida al segle XX després de la transició. S'analitzarà amb detall com i per què sorgeix cadascuna i com convergeixen en l'actualitat. Després de l'anàlisi veurem que quan la conjuntura política se l'ha permès la dreta s'ha inclinat per la concepció organicista.

[en] In this paper we study the factors of configuration of contemporary conservative spanish nationalist identity. It will be used the discourse theory to see how the political subject is constructed both now and in the first formulations of the nineteenth century. It will be seen that there are two visions of the nation that coexist on the right: the organicist, emerged in the nineteenth century, and the constitutional patriotism, emerged in the twentieth century after the transition. It will be analyzed in detail how and why each one arises and how they converge in the present. After the analysis we will see that when the political conjuncture has allowed it the right has been inclined by the organicist conception.
[ca] El capítol 3 del tercer bloc inicia el procés d'anàlisi de les dades a partir de considerar una sola variable. Procedirem a tractar la informació d'una sola variable des del punt de vista descriptiu, donant compte de diverses formes d'expressar el contingut de la informació estadística: mitjançant taules de freqüències, gràfics i mesures de resum. Veurem també algunes operacions de transformació de les variables. El capítol següent completarà la visió descriptiva amb la visió inferencial, aspecte complementari de vital importància quan es treballa amb mostres estadístiques per donar significació als resultats descriptius obtinguts.

[en] Chapter 3 of the third block starts the process of analyzing data considering a single variable. We will proceed to treat information with a single variable from the descriptive point of view, getting various ways to express the content of statistical information: by frequency tables, graphs and summary measures. We will also see some operations of variable transformation. The next chapter will complete the descriptive vision with inferential vision, complementary aspect of vital importance when we work with statistical samples in order to give significance to the obtained descriptive results.
[ca] L'article aborda una reflexió del mercat de treball des de tres enfocs: d'una banda, analitzant la mobilitat quotidiana dels treballadors i la consegüent configuració d'àmbits territorials de referència i delimitació de mercats de treball locals; d'altra banda, reflexionant sobre la possible influència que el fenomen de la immigració pot tenir sobre el mercat de treball; i finalment, dedicant una atenció especial al col·lectiu dels inactius, que sovint no es considera com a força de treball potencial, però que inclou individus que poden constituir una important reserva de cara a situacions que es plantegen a mig i llarg termini.

[en] The article poses a reflection about the labour market focusing three different subjects: on the one hand, analyzing the commuting and the consequent configuration of reference territorial scopes and the delimitation of local labour markets; on the other hand, reflecting about the possible influence that the phenomenon of inmigration could have over labour market; and finally, devoting an special attention to the nonactive population, a group that quite often is not considered as a labour force potential, but that includes individuals that may become an important reserve for future situations that may eventually occur in the mid and long term.